Koko Pimentel

Si Aquilino Martin de la Llana Pimentel III na kilala bilang si Koko Pimentel ay ang ika-28 Pangulo ng Senado ng Pilipinas mula 2016 hanggang 2018.Lardizabal. C. (2016, July 26).Koko Pimentel elected as Senate President of 17th Congress
. CNN Philippines.Pimentel elected as Senate president. (2016, July 25). The Philippine Star.. Siya rin ang kasalukuyang pangulo ng Partido Demokratiko Pilipino-Lakas ng Bayan (PDP–Laban).
Bilang anak ng dating Pangulo ng Senado ng Pilipinas na si Aquilino Pimentel Jr., ito ang unang pagkakataon sa kasaysayan na ang anak ng isang dating pangulo ng senado ay naihalal sa parehong tungkulin.Quismundo, T. (2016, July 26). The son also rises: Koko Pimentel makes history. Philippine Daily Inquirer Noong 11 Agosto 2011, siya ay nanumpa sa tungkulin at ipinahayag bilang ika-12 na mambabatas sa naganap na halalan 2007.Pimentel proclaimed as senator . Sunstar.com.ph (2011-08-04). Retrieved on 2011-08-12.

Talambuhay
Maagang buhay at pag-aaral
Si Aquilino Martin de la Llana Pimentel III ay isinilang noong 20 Enero 1964 sa Cagayan de Oro, Pilipinas. Ang kaniyang mga magulang ay sina Aquilino Pimentel, Jr. at Lourdes de la Llana-Pimentel. Ang kaniyang ama ay isang abogado at dean of law sa Xavier University sa panahon ng kaniyang kapanganakan. Naihalal din ang kaniyang ama bilang isang mambabatas.Bio Data . The Official Website of Senator Aquilino "Nene" Q. Pimentel, Jr.

Nakuha ni Pimentel ang kaniyang Bachelor of Science digri sa Matematika mula sa Pamantasang Ateneo de Manila at ang kaniyang Bachelor of Laws galing sa Pamantasan ng Pilipinas College of Law. Nanguna siya sa 1990 Philippine Bar Examinations na may marka na 89.85 bahagdan.Bar Topnotchers 1989-1992. ChanRobles™ Virtual Law Library.

Maagang karera
Si Pimentel ay nagsimula bilang isang abugado noong 1990, at naging komisyonado (kumakatawan sa Mindanao) sa National Youth Commission mula 1995 hanggang 1998. Siya ay isang propesor sa Pamantasan ng Silangan Kolehiyo ng Batas (Ingles: University of the East, College of Law) mula 2007 hanggang 2010, sa MBA-JD Program ng Ramon V. del Rosario College of Business at Pamantasan ng Dulong Silangan (FEU) Institute of Law mula 2006 hanggang sa kaniyang pagkahalal sa senado noong Agosto 2011.About Koko . Iginawad sa kanya ang Doctor of Humanities honoris causa ng Polytechnic University of the Philippines noong 18 Mayo 2012.

Karera sa pulitika
Halalan 2001
Si Pimentel ay tumakbo bilang alkalde ng Cagayan de Oro noong 2001.

Halalan 2007
Sa ikalawang pagkakataon, tumakbo si Pimentel bilang mambabatas noong 14 Mayo 2007. Naging kontrobersyal ang pagwagi ni Juan Miguel Zubiri para sa ika-12 at huling paglagak sa Senado ng Pilipinas. Lalo na ang mga pagsang-ayon mula sa timog na lalawigan ng Maguindanao ng Pilipinas, kung saan malaki ang inilamang ng mga pagsang-ayon ni Zubiri laban kay Pimentel.Zubiri proclaimed 12th Senator . Inquirer.net. Retrieved on 2011-08-12.

Pag-aalsa sa halalan
Sa halalan ng pagka-mambabatas ng Pilipinas, ang labindalawang kandidato na may pinakamataas na bilang ng mga pagsang-ayon sa buong bansa ay inihahalal. Sa halalan 2007, pinaglabanan ni Pimentel (Genuine Opposition) at Juan Miguel Zubiri (TEAM Unity) ang ika-12 na pagkalagak.2008, March 15. Zubiri: SC ruling on Pimentel bid seals case. ABS-CBN News.

Ayon kay Pimentel, and dayaan sa halalan ay naganap sa 22 munisipalidad ng Maguindanao, 7 sa Lanao del Norte, 3 sa Shariff Kabunsuan, 2 sa Basilan, 2 sa Sultan Kudarat, 4 sa Lanao del Sur, at 4 sa Sulu. Si Pimentel ay nagkaloob ng petisyon sa Korte Suprema ng Pilipinas na maghain ng restraining order laban sa pagkapanalo ni Zubiri. Sa pamamagitan ng pagsang-ayon na tumabla sa 7-7, pinawalang-bisa ng Korte Suprema ang petisyon ni Pimentel.SC paves way for Zubiri proclamation . Inquirer.net. Retrieved on 2011-08-12.

Noong 14 Hulyo 2007, naghain si Pimentel ng isang pag-aalsa sa halalan sa Senate Electoral Tribunal (SET). Matapos mapatunayan ng SET na may batayan ang pag-aalsa, nagpatuloy ito sa isang muling pagbibilang ng mga pagsang-ayon.Linda Jumilla Tribunal finds basis to proceed with Koko 2007 elections protest . abs-cbnnews. June 19, 2008

Noong Hulyo 2011, ipinahayag ng dating namamahala sa halalan sa Maguindanao na si Lintang Bedol at ang suspendido na gobernador ng Autonomous Region in Muslim Mindanao na si Zaldy Ampatuan na nagkaroon ng malawakang pandaraya sa halalan noong 2007.

Noong 11 Agosto 2011, inilabas ng Senate Electoral Tribunal ang kabuuang bilang ng mga pagsang-ayon: Si Pimentel ay nakakuha ng 10,898,786 na mga pagsang-ayon habang si Zubiri ay nakakuha ng 10,640,620. Bago ito, noong 3 Agosto 2011, nagbitiw si Zubiri mula sa senado; Gayunpaman, inulit niya na hindi siya kasangkot sa pandaraya sa halalan noong 2007.

Noong 11 Agosto 2011, ipinahayag ng Senate Electoral Tribunal na si Pimentel ang karapatdapat na nanalo sa ika-12 pagkalagak sa senado. Noong Agosto 12, nanumpa si Pimentel sa kaniyang tungkulin sa harap ng kaniyang mga tagataguyod sa Mati, Davao Oriental, kung saan nakatanggap siya ng mataas na bilang ng mga pagsang-ayon.

Halalan 2013
Si Pimentel ay kasama sa paunang talaan ng koalisyong United Nationalist Alliance (UNA) bilang kandidato sa pagka-mambabatas sa halalan 2013. Subalit ang talaan ng UNA na may mahigit sa labindalawang langkap at ang pagkakasasama sa talaan ng kaniyang matagal nang katunggali sa pulitika na si Juan Miguel Zubiri ang naging dahilan sa pagtanggi ni Pimentel sa kaniyang pagkalagak sa koalisyong UNA noong 28 Hunyo 2012. Sa halip, tumakbo si Pimentel sa ilalim ng koalisyon ng Team PNoy, na karamihan ay binubuo ng mga tagataguyod ni Pangulong Benigno Aquino III. Si Pimentel ay inihalal sa Senado ng Pilipinas, bilang ikawalo na may 14,725,114 na mga pagsang-ayon.

Pangulo ng Senado ng Pilipinas(2016-2018)
Noong 25 Hulyo 2016, sa pagbubukas ng ika-17 Kongreso ng Pilipinas, si Pimentel ay inihalal bilang Pangulo ng Senado ng Pilipinas na may 20 pagsang-ayon galing sa 23 na mambabatas. Siya, kasama ang kaniyang ama na si Aquilino Pimentel Jr., ang tanging tambalang ama at anak na inihalal bilang Pangulo ng Senado sa kasaysayan ng Pilipinas (ang nakatatandang Pimentel ay nagsilbi bilang Pangulo ng Senado mula 13 Nobyembre 2000 hanggang 23 Hulyo 2001). Si Pimentel ay nagbitiw noong 21 Mayo 2018 upang maghanda sa muling pagtakbo bilang mambabatas sa darating na halalan 2019. Siya ay ay pinalitan ng Pinuno ng Mayorya sa Senado ng Pilipinas na si Tito Sotto.

Pansariling buhay
Noong Mayo 2013, nakilala ni Pimentel ang kaniyang asawa na si Mrs. Kathryna Yu-Pimentel. Pinamumunuan ni Mrs. Pimentel ang PDP Cares, isang sangay pangkawanggawa ng partidong pulitikal ni Pimentel.Elemia, C. (2017, December 20). Meet Pimentel's 'life partner' leading PDP-Laban's humanitarian arm. Rappler. Sila ay ikinasal noong Oktubre 2018.Elemia, C. (2018, October 18). Ninong Duterte in Koko Pimentel, Kathryna Yu wedding. Rappler.RG Cruz (2018, October 18). Koko Pimentel weds chef Kathryna Yu. ABS-CBN News.

Mga sanggunian

Mga pananda

Kategorya:Mga Pilipino
Kategorya:Mga politiko ng Pilipinas